पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को सदर अस्पताल में चालू हुए 60 बेडों का आईसीयू वार्ड महज 9 घंटे में ही फुल हो गया। आईसीयू वार्ड शनिवार की रात 11 बजे आरंभ हुआ। रविवार की सुबह 8 बजे तक सभी बेड कोरोना संक्रमित मरीज से फुल हो गए। उपायुक्त उमा शंकर सिंह शनिवार की शाम से ही खड़े हाेकर आईसीयू वार्ड शुरू कराने में जुट गए थे। रात 11 बजे सदर अस्पताल में काेराेना संक्रमित मरीजाें काे भर्ती लेना शुरू कर दिया गया।
आईसीयू में भर्ती मरीजाें की निगरानी के लिए सीसीटीवी कैमरा लगाए गए हैं। आईसीयू की निगरानी खुद डीसी करते दिखे। उपायुक्त उमा शंकर सिंह खुद सीसीटीवी कैमरा की मदद से कर रहे है। डीसी ने बताया कि बेहतरीन चिकित्सा सुविधा प्रदान करने के लिए सदर अस्पताल में उम्दा फैसिलिटी तैयार की गई है। यहां गंभीर रूप से संक्रमित मरीजों के लिए आईसीयू बेड के साथ साथ वेंटिलेटर, ऑक्सीजन पाइपलाइन सहित अन्य आधुनिक सुविधाएं उपलब्ध हैं।
एसएनएमएमसीएच- आज से मरीज के साथ एक ही अटेंडेंट को प्रवेश
एसएनएमएमसीएच में रविवार को डॉक्टरों से मारपीट के बाद अस्पताल के प्रशासनिक नोडल पदाधिकारी सह एडीएम लॉ एंड ऑर्डर ने आदेश जारी किया कि सोमवार से अस्पताल में एक मरीज के साथ एक ही अटेंडेंट को प्रवेश की इजाजत मिलेगी। अस्पताल में सुरक्षा के लिए गेट पर ही सिपाही तैनात किए जाएंगे। वहां सीसीटीवी कैमरे लगाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn